Paulo Dybala

Paulo Bruno Exequiel Dybala (hispaania hääldus: [ˈpaulo ðiˈβala]; sündinud 15. novembril 1993 Córdobas) on Argentina jalgpallur. Ta mängib ründajana Itaalia kõrgliiga klubis AS Roma ja Argentina jalgpallikoondises. Aastatel 2015–2022 mängis ta Juventuses, kellega tuli viis korda Itaalia meistriks ja võitis neli Itaalia karikat. Tänu tema loomingulisele mängustiilile, kiirusele, talendile ja heale tehnikale kutsutakse teda hüüdnimega La Joya (hispaania keeles 'juveel'), Dybala alustas karjääri 17-aastaselt Argentina klubis Instituto de Córdoba. Instituto mängis toona paremuselt Argentina teises liigas Primera B Nacional. Oma ainukesel hooajal klubiga tegi ta kaasa 38 kohtumises ja lõi 17 väravat. 29. aprillil 2012 siirdus ta Itaalia kõrgliiga klubisse Palermo. Dybala allkirjastas lepingu, mis seoks ta klubiga neljaks aastaks. 2013–14 hooajal aitas ta Palermol tulla Seria B võitjaks. Järgmisel hooajal lõi ta Serie A-s 13 väravat ja jagas 10 resultatiivset söötu, mis tegi temast 2014–15 hooaja parima väravasöötude jagaja. Dybala liitus 4. juunil 2015 Juventusega, sõlmides lepingu viieks aastaks. Üleminekusummaks oli 32 miljonit eurot. 8. augustil debüteeris ta Itaalia superkarikas ja lõi ka debüütvärava, kui Juventus võitis Laziot 2:0. Esimesel hooajal klubiga võitis ta Coppa Italia ja tuli Itaalia meistriks. 27. septembril 2016 lõi ta Meistrite Liiga grupifaasis värava 4:0 võidumängus Zagrebi Dinamoga. 3. aprillil 2017 pikendas Dybala lepingut Juventusega aastani 2022. 2016–17 hooajal lõi ta Meistrite Liiga veerandfinaalis Barcelona vastu kaks väravat, kui itaallased võitsid kodus 3:0. Tänu oma juurtele võinuks Dybala kuuluda ka Poola või Itaalia koondisse, kuid ütles, et tunneb ennast argentiinlasena ning on alati unistanud mängida Argentina koondises. Dybala tegi debüüdi Argentina rivistuses 13. oktoobril 2015, tulles 75. minutil vahetusest MM-i valikmängus Paraguayga. Esimese värava lõi ta koondise särgis 20. novembril 2018 sõprusmängus Mehhiko vastu. Ta kuulus Argentina koondisse 2018. aasta maailmameistrivõistlustel ja 2019. aasta Copa Américal. Dybala mängustiili on võrreldud tema selliste kaasmaalaste nagu Sergio Agüero, Javier Pastore, Carlos Tévez, Omar Sivori ja Lionel Messi, samuti ka Itaalia ründajatega Vincenzo Montella, Alessandro Del Piero ja Roberto Baggio omaga. 2014. aastal nimetas Hispaania spordiajakiri Don Balón Dybalat üheks paljulubavamaks noormängijaks, kes on sündinud pärast aastat 1993. Seisuga 29. september 2017 Palermo Serie B: 2013–14 Juventus Serie A: 2015–16, 2016–17, 2017–18, 2018–19, 2019–20 Coppa Italia: 2015–16, 2016–17, 2017–18, 2020–21 Itaalia superkarikas: 2015, 2018, 2020 Serie A parim väravasöötude andja hooajal 2014–15 Serie A hooaja sümboolne koosseis: 2015–16, 2016–17, 2017–18, 2019–20 Serie A hooaja väärtuslikum mängija: 2019–20 Paulo Dybala sündis Laguna Largas Córdobas Argentinas. Tema vanaisa Bolesław Dybała, kes põgenes teise maailmasõja ajal perega Argentinasse, oli pärit Poolast. Dybalal on emapoolse vanaema Da Messa kaudu ka Itaalia juured. 13. augustil 2012 sai Paulo Dybala Itaalia kodakondsuse. Paulo Dybala. Transfermarkt. Vaadatud 25.02.2017 "Juventus võitis Meistrite liiga veerandfinaalis Barcelonat 3:0!". DELFI. 11. aprill 2017. Vaadatud 24.04.2017. "Paulo Dybala Player". Soccerway. Vaadatud 27.04.2017. Paulo Dybala Instagramis Paulo Dybala Facebookis Paulo Dybala Twitteris